Emmanuel Adebayor
Emanuelis Adebajoras (pranc. Emmanuel Adebayor; g. 1984 m. vasario 26 d.) – futbolininkas, Togo rinktinės ir İstanbul Başakşehir klubo puolėjas. 2009 m. liepos 18 d. pasirašė penkerių metų sutartį su Manchester City klubu. 2011 m. sausio 25 d. iki sezono pabaigos buvo išnuomotas Madrido „Real“ klubui. Nacionalinėje komandoje žaidė nuo 2000 m. liepos 8 d., su rinktine žaidė 2006 m. pasaulio čempionate. 2010 m. balandžio 12 d. paskelbė pasitraukiantis iš nacionalinės rinktinės. Anot jo, tai privertė padaryti Togo rinktinės autobuso apšaudymas. 2011 m. lapkričio mėnesį sugrįžo į rinktinę tik gavęs pritarimą dėl saugumo.